بوطولا 1 د1959-1960 هي لبوطولا رقم 4 فالدوري ديال بوطولا 1. النجم البيضاوي هي اللي ربحات النوسخة اللي فاتت، واللي هي موسم 1958-1959. شباب العرائش والجيش الملكي دخلو لهاد لبوطولة من مورا ما كانو كايقصرو فبوطولا 2. هاد لعام دّات النادي القنيطري لبوطولا. هاد لفرقة تكلاصات اللولة فالترتيب لعام ب54 نقطة. بلمقابيل هبطات صطاد المغربي - الدفاع الحسني الجديدي لبوطولا 2 وشاركو فيها فلموسم دكورة اللي تبع هادا. فهاد النوسخة تلعب 169 ماتش، وتماركا فيهوم 384 ݣول. حسنية أݣادير نساحبات من هاد النوسخة بسباب الزلزال اللي ضربها نهار 29 فبراير 1960 بالشدة ديال 5.7 فالسلّوم د ريختر، الشي اللي خلّا لمدينة تريب والناس بلآلاف تموت. لجامعة عطات اللقب ديال "لبطل دالشرف" للفرقة. فاللافان ديال لبوطولة، جاو النادي القنيطري، الجيش الملكي والرجاء البيضاوي كولهوم اللوالة ب54 نقطة. لجامعة كانت قررات تدير بوطولة صغيرة باش يعرفو شكون غايجي اللول، ولاكين الرجاء عتارضات حيتاش ݣالو باللي هوما اللي عندهوم أكبر فرق ديال لبيوتا (+18 مقابل +16 للجيش والنادي). فاللخر تدارت لبوطولة غير مابين الجيش الملكي والنادي القنيطري، وغلب النادي الجيش ب3 لواحد وتكلاصاو اللولين، ودّاو لبوطولة. الراجا تكلاصات التالتة. فهاد لموسم كان كاتعطى تلاتة دالنقاط لماطش مربوح، جوج نقاط للتعادول ونقطة وحدة للخسارة.